Meile meeldib nüüd süles istuda. Nurruda oskame ka. Viimased päevad ei ole ühtegi kõhh´i kuuldavale tulnud. Pildistamine aga üldiselt ei meeldi või tundub veidi ohtlik, sest välgu ajal paneme üldiselt silmad kinni ja nii ongi peaaegu kõik järgmised pildid suletud silmadega kassist.   Karvad on muidugi üsna sagris ja täna võtsime ette põhjaliku kammimise kraasiga. Parem sai. Viktoria lubas kõik kohad ilusasti läbi harjata. Tundub, et talle meeldib kui keegi frisuuri sätib. Üle kõige jumaldab ta lõua alt sügamist ja see on kaljukindel krediit, et kassi tunnustus välja teenida.